கேள்வி: அலபாண்டைட்டு - வரலாறு குறித்து விரிவாக சொல்லுங்கள்.
பதில்: அலபாண்டைட்டு கனிமம் முதன்முதலில் 1784 ஆம் ஆண்டு பிரான்சு-இயோசப் முல்லர் வான் ரீச்சென்சுடீனால் கண்டுபிடிக்கப்பட்டு விவரிக்கப்பட்டது. துருக்கி உள்ள அலபாண்டா நகரத்தில் கண்டுபிடிக்கப்பட்டதால் இவ்விடத்தின் நினைவாக கனிமத்திற்கு அலபாண்டைட்டு எனப் பெயரிடப்பட்டது.
கேள்வி: அலபாண்டைட்டு - தோற்றம் பற்றி விளக்கவும்.
பதில்: அலபாண்டைட்டு கனிமம் வெப்பக் கிளர்ச்சி காரணமாக உருவான பல்லுலோக சல்பைடு விளிம்புகளிலும் குறைந்த வெப்பநிலை மாங்கனீசு படிவுகளிலும் உருவாகிறது. அகாந்தைட்டு, கால்சைட்டு, சால்கோபைரைட்டு, கலீனா, பைரைட்டு, குவார்ட்சு, ரோடோக்ரோசைட்டு, ரோடோணைட்டு, சுபாலரைட்டு மற்றும் பூர்வீக தெலூரியம் ஆகிய கனிமங்களுடன் சேர்ந்து காணப்படுகிறது. சில நேரங்களில் இது விண்வீழ்கல் காணப்பட்டது. அண்டார்டிகா, அர்கெந்தினா, ஆர்மீனியா, ஆத்திரேலியா, பொலிவியா, பிரேசில், பல்கேரியா, கனடா, சீனா, செக் குடியரசு, பின்லாந்து, பிரான்சு, செருமனி, கானா, கிரீசு, கிரீன்லாந்து, இந்தியா, இத்தாலி, சப்பான், கிர்கிசுத்தான், மெக்சிகோ, நியூசிலாந்து, நார்வே, பெரு, போலந்து, ருமேனியா, உருசியா, சுலோவாக்கியா, தென்னாப்பிரிக்கா, தென் கொரியா, சுவீடன், சுவிட்சர்லாந்து, தைவான், தான்சானியா, ஐக்கிய இராச்சியம், அமெரிக்கா, உசுபெகிசுத்தான் மற்றும் ஏமன் ஆகிய நாடுகளில் உள்ள பல பகுதிகளில் அலபாண்டைட்டு கிடைக்கிறது. தற்போது அனைத்தும் சேர்ந்து சுமார் 220 அலபாண்டைட்டு கண்டுபிடிப்புத் தளங்கள் பதிவு செய்யப்பட்டுள்ளன.